Vilkas (pėstininkų kovos mašina)
Vilkas – Lietuvos kariuomenėje naudojama pėstininkų kovos mašina, bendros Vokietijos ir Nyderlandų kompanijos „ARTEC GmbH“ (bendra Krauss-Maffei Wegmann GmbH & Co ir Rheinmetall Landsysteme bei Rheinmetall Defence Nederland B.V. įmonė, įkurta 1999 m.) gaminamos ratinės šarvuotosios kovinės mašinos Boxer variantas. Pradžioje prie „Boxer“ projekto dirbo Vokietijos, JK ir Prancūzijos įmonės, tačiau vėliau pastarosios dvi iš jo pasitraukė.